《初夏与王宋二同寅夜坐用杜韵 其二》
明代·白圻

明月照尊酒，凉风拂树头。醉馀山简兴，吟破杜陵愁。

警柝通宵急，疏星带水浮。林塘危坐久，景物似新秋。

作者简介：白圻（1466—1517），明常州府武进人，字辅之。白昂子。成化二十年进士。授南京户部主事，历浙江布政司参议，奏免长兴县被灾农田赋额。累迁右副都御史总督南京粮储，疏请革冗费冗食以平衡收支，颇切时宜。